open-index/open-wikipedia-markdown huggingface dataset:
నజ్ముల్ హుస్సేన్ శాంతో

**నజ్ముల్ హుస్సేన్ శాంతో** (జననం 1998 ఆగస్టు 25) బంగ్లాదేశ్ క్రికెట్ ఆటగాడు. 

సబ్బీర్ రెహమాన్ తర్వాత దేశీయ ట్వంటీ-20 ల్లో సెంచరీ చేసిన రెండో బంగ్లాదేశ్ ఆటగాడు.

2015 డిసెంబరులో, అతను 2016 అండర్-19 క్రికెట్ ప్రపంచ కప్ కోసం బంగ్లాదేశ్ జట్టులో ఎంపికయ్యాడు.  అతను ICC T20 ప్రపంచ కప్ 2022 జట్టుకు ఎంపికై, బంగ్లాదేశ్ క్రికెట్ జట్టు తరపున అత్యధిక పరుగులు (5 మ్యాచ్‌లలో 180 పరుగులు) చేశాడు. 

## తొలినాళ్ళ జీవితం
శాంతో రాజ్‌షాహిలోని రన్‌హాట్‌కు చెందినవాడు. క్లెమోన్ రాజ్‌షాహి క్రికెట్ అకాడమీలో తన క్రికెట్ శిక్షణను ప్రారంభించాడు. అకాడమీ తన ఇంటి నుండి దాదాపు 20 కిలోమీటర్ల దూరంలో ఉంది, కాబట్టి అతను అక్కడికి చేరుకోవడానికి ప్రతిరోజూ సైకిల్‌పై వెళ్ళేవాడు. 

COVID-19 మహమ్మారి లాక్డౌన్ సమయంలో అతను, 2020లో సబ్రిన్ సుల్తానా రత్నను వివాహం చేసుకున్నాడు. 

## అంతర్జాతీయ కెరీర్
2016 నవంబరులో, బంగ్లాదేశ్ న్యూజిలాండ్ పర్యటనకు ముందు ఆస్ట్రేలియాలో శిక్షణ పొందేందుకు 22 మందితో కూడిన ప్రిపరేటరీ స్క్వాడ్‌లో శాంతో ఎంపికయ్యాడు.  2017 జనవరిలో అతన్ని న్యూజిలాండ్‌తో జరిగిన రెండో టెస్టుకు ముందు బంగ్లాదేశ్ టెస్టు జట్టులోకి తీసుకున్నారు. అతను 2017 జనవరి 20న న్యూజిలాండ్‌తో జరిగిన రెండవ టెస్టులో రంగప్రవేశం చేసాడు 

2018 ఆగస్టులో, 2018 ఆసియా కప్‌కు ముందు బంగ్లాదేశ్‌కు 31 మందితో కూడిన ప్రాథమిక జట్టుకు ఎంపికైన పన్నెండు మంది కొత్త ఆటగాళ్లలో అతను ఒకడు.  శాంతో 2018 సెప్టెంబరు 20న ఆఫ్ఘనిస్తాన్‌పై బంగ్లాదేశ్ తరపున తన వన్డే ఇంటర్నేషనల్ (వన్‌డే) రంగప్రవేశం చేసాడు 

2018 డిసెంబరులో, అతను 2018 ACC ఎమర్జింగ్ టీమ్స్ ఆసియా కప్ కోసం బంగ్లాదేశ్ జట్టులో ఎంపికయ్యాడు.  2018 ఆసియా కప్ జట్టు నుండి అతన్ని తొలగించాక, మళ్లీ 2019-20 బంగ్లాదేశ్ ట్రై-నేషన్ సిరీస్‌కి తీసుకున్నారు.  2019 సెప్టెంబరు 18న జింబాబ్వేపై బంగ్లాదేశ్ తరపున తన T20I రంగప్రవేశం చేసాడు 

2019 నవంబరులో, అతను బంగ్లాదేశ్‌లో జరిగే 2019 ACC ఎమర్జింగ్ టీమ్స్ ఆసియా కప్ కోసం బంగ్లాదేశ్ జట్టుకు కెప్టెన్‌గా ఎంపికయ్యాడు.  అదే నెలలో 2019 దక్షిణాసియా క్రీడల్లో పురుషుల క్రికెట్ టోర్నమెంట్ కోసం బంగ్లాదేశ్ జట్టు కెప్టెన్‌గా ఎంపికయ్యాడు.  బంగ్లాదేశ్ జట్టు, ఫైనల్లో శ్రీలంకను ఏడు వికెట్ల తేడాతో ఓడించి స్వర్ణ పతకాన్ని కైవసం చేసుకుంది. 

2021 ఏప్రిల్లో, శ్రీలంకతో జరిగిన రెండు-మ్యాచ్‌ల సిరీస్‌లో ప్రారంభ మ్యాచ్‌లో, మొదటి ఇన్నింగ్స్‌లో 163 పరుగులు చేసి, టెస్టు క్రికెట్‌లో తన మొదటి సెంచరీ సాధించాడు.  2021 జూలైలో, హరారేలో జింబాబ్వేపై తన రెండవ టెస్టు సెంచరీని సాధించాడు. 

2022 సెప్టెంబరులో, 2022 ICC పురుషుల T20 ప్రపంచ కప్ కోసం బంగ్లాదేశ్ జట్టులో శాంతో ఎంపికయ్యాడు.  2022 అక్టోబరు 30న, జింబాబ్వేతో జరిగిన మ్యాచ్‌లో, షాంటో T20I క్రికెట్‌లో తన తొలి అర్ధ సెంచరీని సాధించాడు.  అతను 55 బంతుల్లో 71 పరుగులు చేయడంతో బంగ్లాదేశ్ 3 పరుగుల తేడాతో విజయం సాధించింది.  అతను ఆ టోర్నమెంట్‌లో 180 పరుగులు చేసి, బంగ్లాదేశ్ తరపున అత్యధిక పరుగులు చేసిన ఆటగాడిగా నిలిచాడు. 

2023 మార్చిలో, ఇంగ్లండ్‌తో జరిగిన సిరీస్ కోసం బంగ్లాదేశ్ T20I, వన్‌డే జట్టుల్లో అతను ఎంపికయ్యాడు.  2023 మార్చి 1న, రెండవ వన్‌డేలో, అతను వన్‌డే క్రికెట్‌లో తన తొలి అర్ధ సెంచరీని సాధించాడు.  మొదటి T20Iలో కేవలం 30 బంతుల్లో 51 పరుగులు చేసాడు. బంగ్లాదేశ్ మ్యాచ్‌ను 6 వికెట్ల తేడాతో గెలవడం లోను, ఇంగ్లాండ్‌పై వారి మొదటి T20I విజయాన్ని సాధించడంలో తోడ్పడ్డాడు.  

2023 జూన్లో ఆఫ్ఘనిస్తాన్‌తో జరిగిన ఏకైక టెస్టులో, శాంతో 146, 124 పరుగులతో ఒకే టెస్ట్‌లో రెండు సెంచరీలు చేసిన రెండవ బంగ్లాదేశీగా నిలిచాడు 

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1998 జననాలు
హసన్ మహమూద్

**హసన్ మహమూద్** (    ; జననం 12 అక్టోబర్ 1999) బంగ్లాదేశ్ క్రికెట్ ఆటగాడు . అతను రైట్ ఆర్మ్ ఫాస్ట్-మీడియం పేసర్‌గా ఆడతాడు. అతను మార్చి 2020లో బంగ్లాదేశ్ క్రికెట్ జట్టు కోసం అంతర్జాతీయ అరంగేట్రం చేసాడు 

## దేశీయ వృత్తి
అతను 13 అక్టోబర్ 2017న 2017–18 నేషనల్ క్రికెట్ లీగ్‌లో చిట్టగాంగ్ డివిజన్‌కు ఫస్ట్-క్లాస్ అరంగేట్రం చేశాడు  అతను 5 ఫిబ్రవరి 2018న 2017–18 ఢాకా ప్రీమియర్ డివిజన్ క్రికెట్ లీగ్‌లో ఖేలాఘర్ సమాజ్ కళ్యాణ్ సమితి తరపున తన లిస్ట్ A అరంగేట్రం చేసాడు 

నవంబర్ 2019లో, అతను 2019–20 బంగ్లాదేశ్ ప్రీమియర్ లీగ్‌లో ఢాకా ప్లాటూన్ కోసం ఆడేందుకు ఎంపికయ్యాడు.  అతను 12 డిసెంబర్ 2019న 2019–20 బంగ్లాదేశ్ ప్రీమియర్ లీగ్‌లో ఢాకా ప్లాటూన్ తరపున తన ట్వంటీ20 అరంగేట్రం చేసాడు 

## అంతర్జాతీయ కెరీర్
డిసెంబర్ 2017లో, అతను 2018 అండర్-19 క్రికెట్ ప్రపంచ కప్ కోసం బంగ్లాదేశ్ జట్టులో ఎంపికయ్యాడు. 

నవంబర్ 2019లో, అతను బంగ్లాదేశ్‌లో జరిగే 2019 ACC ఎమర్జింగ్ టీమ్స్ ఆసియా కప్ కోసం బంగ్లాదేశ్ జట్టులో ఎంపికయ్యాడు.  అదే నెలలో అతను 2019 దక్షిణాసియా క్రీడల్లో పురుషుల క్రికెట్ టోర్నమెంట్ కోసం బంగ్లాదేశ్ జట్టులో ఎంపికయ్యాడు.  బంగ్లాదేశ్ జట్టు ఫైనల్లో శ్రీలంకను ఏడు వికెట్ల తేడాతో ఓడించి స్వర్ణ పతకాన్ని కైవసం చేసుకుంది. 

జనవరి 2020లో, అతను పాకిస్తాన్‌తో జరిగే సిరీస్ కోసం బంగ్లాదేశ్ యొక్క ట్వంటీ 20 ఇంటర్నేషనల్ (T20I) జట్టులో ఎంపికయ్యాడు.  మరుసటి నెలలో, జింబాబ్వేతో జరిగిన ఒక-ఆఫ్ మ్యాచ్ కోసం బంగ్లాదేశ్ టెస్ట్ జట్టులో అతను ఎంపికయ్యాడు.   మార్చి 2020లో, జింబాబ్వేతో జరిగిన సిరీస్ కోసం బంగ్లాదేశ్ యొక్క T20I జట్టులో అతను ఎంపికయ్యాడు.  అతను 11 మార్చి 2020న జింబాబ్వేపై బంగ్లాదేశ్ తరపున తన T20I అరంగేట్రం చేసాడు 

జనవరి 2021లో, వెస్టిండీస్‌తో జరిగే సిరీస్ కోసం బంగ్లాదేశ్ యొక్క వన్డే ఇంటర్నేషనల్ (ODI) జట్టులో అతను ఎంపికయ్యాడు.  అతను 20 జనవరి 2021న వెస్టిండీస్‌పై బంగ్లాదేశ్ తరపున తన ODI అరంగేట్రం చేసాడు  అదే నెల తరువాత, అతను బంగ్లాదేశ్ యొక్క టెస్ట్ జట్టులో, వెస్టిండీస్‌తో జరిగిన వారి సిరీస్ కోసం కూడా ఎంపికయ్యాడు. 

మార్చి 2023లో, ఐర్లాండ్‌తో వారి స్వదేశంలో జరిగే సిరీస్ కోసం బంగ్లాదేశ్ ODI జట్టులో అతను ఎంపికయ్యాడు.  మూడవ ODI సమయంలో, 23 మార్చి 2023న, అతను అంతర్జాతీయ క్రికెట్‌లో తన తొలి ఐదు వికెట్లు సాధించాడు. 

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1999 జననాలు
మహెదీ హసన్

**మహెదీ హసన్** (జననం 1994 డిసెంబరు 12) బంగ్లాదేశ్ క్రికెటరు. అతను ఖుల్నా డివిజన్‌కు, బంగ్లాదేశ్ క్రికెట్ జట్టుకూ ఆడుతున్నాడు.  2018 ఫిబ్రవరిలో మహెదీ, బంగ్లాదేశ్ తరపున అంతర్జాతీయ క్రికెట్‌ లోకి అడుగుపెట్టాడు.

## దేశీయ కెరీర్
2016–17 బంగ్లాదేశ్ ప్రీమియర్ లీగ్‌లో బరిసల్ బుల్స్ తరపున ఆడిన మహెదీ, 2016 నవంబరు 8న తన తొలి ట్వంటీ20 మ్యాచ్ ఆడాడు.

మహెదీ 2018 అక్టోబరులో, 2018–19 బంగ్లాదేశ్ ప్రీమియర్ లీగ్‌లో, కొమిల్లా విక్టోరియన్స్ జట్టుకు ఎంపికయ్యాడు.  2018 నవంబరులో, 2018–19 బంగ్లాదేశ్ క్రికెట్ లీగ్‌లో సౌత్ జోన్ తరపున బౌలింగ్ చేస్తూ, ఫస్ట్-క్లాస్ క్రికెట్‌లో తన తొలి ఐదు వికెట్ల పంట సాధించాడు.  2019 ఆగస్టులో, బంగ్లాదేశ్ 2019-20 సీజన్‌కు ముందు శిక్షణా శిబిరంలో చేరిన 35 మంది క్రికెటర్లలో అతను ఒకడు.  2019 నవంబరులో, 2019–20 బంగ్లాదేశ్ ప్రీమియర్ లీగ్‌లో ఢాకా ప్లాటూన్ కోసం ఆడేందుకు ఎంపికయ్యాడు. 

## అంతర్జాతీయ కెరీర్
2018 ఫిబ్రవరిలో, శ్రీలంకతో జరిగిన సిరీస్ కోసం బంగ్లాదేశ్ ట్వంటీ 20 ఇంటర్నేషనల్ (T20I) జట్టులో మహెదీ ఎంపికయ్యాడు.  అతను 2018 ఫిబ్రవరి 18న శ్రీలంకపై బంగ్లాదేశ్ తరపున తన T20I రంగప్రవేశం చేసాడు  మళ్లీ 2019-20 బంగ్లాదేశ్ ట్రై-నేషన్ సిరీస్‌లో మొదటి రెండు T20Iల కోసం అతన్ని జట్టులోకి తీసుకున్నారు గానీ అతన్ని ఆడించలేదు. తదుపరి రెండు T20Iల నుండి తొలగించారు.  2019 నవంబరులో, అతను బంగ్లాదేశ్‌లో జరిగే 2019 ACC ఎమర్జింగ్ టీమ్స్ ఆసియా కప్ కోసం బంగ్లాదేశ్ జట్టులో ఎంపికయ్యాడు.  అదే నెలలో, 2019 దక్షిణాసియా క్రీడలలో పురుషుల క్రికెట్ టోర్నమెంట్ కోసం బంగ్లాదేశ్ జట్టుకు ఎంపికయ్యాడు.  బంగ్లాదేశ్ జట్టు, ఫైనల్లో శ్రీలంకను ఏడు వికెట్ల తేడాతో ఓడించి స్వర్ణ పతకాన్ని కైవసం చేసుకుంది. 

2021 జనవరిలో, వెస్టిండీస్‌తో జరిగిన సిరీస్ కోసం బంగ్లాదేశ్ వన్డే ఇంటర్నేషనల్ (వన్‌డే) జట్టులో మహెదీని ఎంపిక చేశారు.  మరుసటి నెలలో, న్యూజిలాండ్‌తో జరిగే సిరీస్ కోసం కూడా ఎంపికయ్యాడు.  అతను బంగ్లాదేశ్ తరపున 2021 మార్చి 20న న్యూజిలాండ్‌పై తన వన్‌డే రంగప్రవేశం చేశాడు. 

2021 సెప్టెంబరులో, అతను 2021 ICC పురుషుల T20 ప్రపంచ కప్ కోసం బంగ్లాదేశ్ జట్టులో ఎంపికయ్యాడు. 

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
మొహమ్మద్ నయీమ్

**మొహమ్మద్ నయీమ్ షేక్** (జననం 1999 ఆగస్టు 22) బంగ్లాదేశ్ క్రికెట్ ఆటగాడు. అతను 2019 నవంబరులో బంగ్లాదేశ్ క్రికెట్ జట్టు తరఫున అంతర్జాతీయ క్రికెట్ లోకి అడుగుపెట్టాడు.

## దేశీయ కెరీర్
2018 ఫిబ్రవరి 22న 2017–18 ఢాకా ప్రీమియర్ డివిజన్ క్రికెట్ లీగ్‌లో లెజెండ్స్ ఆఫ్ రూప్‌గంజ్ కోసం నయీమ్ తన తొలి లిస్టు ఎ మ్యాచ్‌ ఆడాడు. దానికి ముందు అతను, 2018 అండర్-19 క్రికెట్ ప్రపంచ కప్ కోసం బంగ్లాదేశ్ జట్టులో భాగంగా ఉన్నాడు. 

నయీమ్ 2018 అక్టోబరు 15న 2018–19 నేషనల్ క్రికెట్ లీగ్‌లో ఢాకా మెట్రోపాలిస్‌  తరఫున ఫస్ట్-క్లాస్ రంగప్రవేశం చేశాడు. 2018–19 బంగ్లాదేశ్ ప్రీమియర్ లీగ్‌లో ఢాకా డైనమైట్స్ జట్టు తరఫున ఆడాడు. 2019 జనవరి 12న ఢాకా డైనమైట్స్ తరపున తన తొలి ట్వంటీ20 ఆడాడు.

2018–19 ఢాకా ప్రీమియర్ డివిజన్ క్రికెట్ లీగ్ టోర్నమెంట్‌లో 16 మ్యాచ్‌ల్లో 807 పరుగులతో లెజెండ్స్ ఆఫ్ రూప్‌గంజ్ తరఫున అత్యధిక పరుగుల స్కోరర్‌గా నయీమ్ నిలిచాడు.  2019 ఆగస్టులో, బంగ్లాదేశ్ 2019-20 సీజన్‌కు ముందు శిక్షణా శిబిరంలో పేరున్న 35 మంది క్రికెటర్లలో అతను ఒకడు.  2019 నవంబరులో, అతను 2019–20 బంగ్లాదేశ్ ప్రీమియర్ లీగ్‌లో రంగ్‌పూర్ రేంజర్స్ తరపున ఆడేందుకు ఎంపికయ్యాడు. 

## అంతర్జాతీయ కెరీర్
2021 సెప్టెంబరులో, 2021 ICC పురుషుల T20 ప్రపంచ కప్ కోసం బంగ్లాదేశ్ జట్టులో నయీమ్ ఎంపికయ్యాడు.  2021 డిసెంబరులో, అతను న్యూజిలాండ్‌తో జరిగే సిరీస్ కోసం బంగ్లాదేశ్ టెస్టు జట్టులో చోటు సంపాదించాడు.  అతను బంగ్లాదేశ్ తరపున 2022 జనవరి 9న న్యూజిలాండ్‌పై టెస్టుల్లో అడుగుపెట్టాడు.

2019 నవంబరులో, బంగ్లాదేశ్‌లో జరిగే 2019 ACC ఎమర్జింగ్ టీమ్స్ ఆసియా కప్ కోసం బంగ్లాదేశ్ జట్టులో నయీమ్ ఎంపికయ్యాడు.  అదే నెలలో, 2019 దక్షిణాసియా క్రీడలలో పురుషుల క్రికెట్ టోర్నమెంట్ కోసం బంగ్లాదేశ్ జట్టులో ఎంపికయ్యాడు.  బంగ్లాదేశ్ జట్టు ఫైనల్లో శ్రీలంకను ఏడు వికెట్ల తేడాతో ఓడించి స్వర్ణ పతకాన్ని కైవసం చేసుకుంది. 

2020 ఫిబ్రవరిలో, జింబాబ్వేతో జరిగిన సిరీస్ కోసం బంగ్లాదేశ్ వన్డే ఇంటర్నేషనల్ (ODI) జట్టులో నయీమ్‌ని చేర్చారు.  అతను 2020 మార్చి 6న జింబాబ్వేపై బంగ్లాదేశ్ తరపున తన ODI రంగప్రవేశం చేసాడు 

2019 సెప్టెంబరులో, 2019-20 బంగ్లాదేశ్ ట్రై-నేషన్ సిరీస్‌లో చివరి రెండు ట్వంటీ 20 ఇంటర్నేషనల్స్ (T20Iలు) జట్టుకు ఎంపికయ్యాడు గానీ, అతను సిరీస్‌లో ఆడలేదు.  2019 అక్టోబరులో, భారత్‌తో జరిగే సిరీస్ కోసం బంగ్లాదేశ్ T20I జట్టులో ఎంపికయ్యాడు.  2019 నవంబరు 3న బంగ్లాదేశ్ తరపున భారతదేశంతో జరిగిన మ్యాచ్‌లో T20I రంగప్రవేశం చేసాడు 

## ఆడిన జట్లు
నయీం వివిధ సందర్భాల్లో బంగ్లాదేశ్, బంగ్లాదేశ్ U23, బంగ్లాదేశ్ U19, బంగ్లాదేశ్ A, బంగ్లాదేశ్ క్రికెట్ బోర్డ్ XI, ఢాకా డైనమైట్స్, రంగ్‌పూర్ రేంజర్స్, బెక్సిమ్‌కో ఢాకా, మినిస్టర్ గ్రూప్ ఢాకా జట్లలో . 

## మూలాలు

వర్గం:బంగ్లాదేశ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1999 జననాలు
2023 నగోర్నో-కరాబాఖ్ ఘర్షణలు

2023 సెప్టెంబరు 19 నుంచి 20 మధ్య, అజర్‌బైజాన్ తన నుంచి విడిపోయినట్టు ప్రకటించుకున్న రాష్ట్రమైన ఆర్ట్‌సాఖ్‌పై సైనిక దాడిని ప్రారంభించింది. అజర్‌బైజాన్‌లో భాగంగా అంతర్జాతీయ గుర్తింపు కలిగిన ఆర్మేనియన్లు నివసించే వివాదాస్పద ప్రాంతమైన నాగోర్నో-కరాబాఖ్‌లో ఈ దాడి జరిగింది. రిపబ్లిక్ ఆఫ్ ఆర్ట్‌సాఖ్‌పై అజర్‌బైజాన్ దిగ్బంధం విధించి, తద్వారా ఏర్పడిన తీవ్ర సంక్షోభం మధ్య ఈ దాడులు చేసింది. దీని ఫలితంగా ప్రభావిత ప్రాంతంలో ఆహారం, ఔషధాలు, ఇతర వస్తువుల వంటి ప్రాణావసర వస్తువుల కొరత ఏర్పడింది.

సెప్టెంబర్ 20న అంటే దాడి ప్రారంభించిన ఒక రోజు తర్వాత నాగోర్నో-కరాబాఖ్‌లోని రష్యా శాంతి దళం మధ్యవర్తిత్వంతో నాగోర్నో-కరాబాఖ్‌లో ఘర్షణలు పూర్తిగా నిలిపివేసే ఒప్పందం కుదిరినట్లు నాగోర్నో-కరాబాఖ్ అధ్యక్ష కార్యాలయం తెలిపింది. సెప్టెంబరు 21న అజర్‌బైజాన్ యెవ్లాఖ్‌ నగరంలో ఆర్ట్‌సాఖ్ అర్మేనియన్ కమ్యూనిటీ ప్రతినిధులతో సమావేశాన్ని నిర్వహించింది. ఆ తర్వాతి నెల తదుపరి సమావేశం నిర్వహించనున్నట్టు నిర్ణయించారు.

## నేపథ్యం
నాగోర్నో-కరాబాఖ్ వివాదం అనేది ఆర్మేనియా, అజర్‌బైజాన్‌ల మధ్య నాగోర్నో-కరాబాఖ్ ప్రాంతంపై పట్టు గురించి జాతి, ప్రాదేశిక అంశాల చుట్టూ తిరిగే సంఘర్షణ. ఇందులో ఎక్కువగా ఆర్మేనియన్ జాతీయులు (దేశస్థులు కాదు) నివసిస్తున్నారు. నగోర్నో-కరాబాఖ్ ప్రాంతం తమదేనని అజర్‌బైజాన్ నుంచి విడిపోయిన రిపబ్లిక్ ఆఫ్ ఆర్ట్‌సాఖ్చే వాదిస్తోంది. అంతేగాక పాక్షికంగా దాని *వాస్తవ* నియంత్రణలో ఉంది. అయితే అంతర్జాతీయంగా మాత్రం ఈ ప్రాంతం అజర్‌బైజాన్‌లో భాగమని గుర్తింపు ఉంది. వాస్తవంగా అజర్‌బైజాన్ నాగోర్నో-కరాబాఖ్ ప్రాంతంలో మూడింట ఒక వంతు ప్రాంతాన్ని, ఆ ప్రాంతానికి చుట్టుపక్కల ఉన్న ఏడు జిల్లాలను నియంత్రిస్తుంది.

సోవియట్ యూనియన్ విడిపోక ముందు ఈ దేశాలన్నీ అందులో భాగంగా ఉండేవి. అప్పట్లో కరాబాఖ్ ప్రాంతం సోవియట్ యూనియన్‌లోని రిపబ్లిక్ అయిన సోవియట్ అజర్‌బైజాన్‌లో భాగంగా ఉండేది. 1988లో అర్మేనియన్లు ఈ ప్రాంతాన్ని సోవియట్ అజర్‌బైజాన్  నుండి సోవియట్ ఆర్మేనియా రిపబ్లిక్‌కి బదిలీ చేయాలని డిమాండ్ చేయడం, మొదటి నాగోర్నో-కరాబఖ్ యుద్ధానికి దారితీసింది. 1988లో ప్రారంభమైన ఈ యుద్ధం సోవియట్ యూనియన్ విచ్ఛిన్నమై అజర్‌బైజాన్, అర్మేనియాలు స్వతంత్ర దేశాలయ్యాకా కూడా కొనసాగింది. అజర్‌బైజాన్‌కు టర్కీ సాయం అందించగా, కారాబాఖ్ అర్మేనియన్లకు అర్మేనియా మద్దతునిచ్చింది. ఈ యుద్ధం 1994లో అర్మేనియన్ విజయంతో ముగిసింది. తద్వారా ఆర్ట్‌సాఖ్ రిపబ్లిక్ ఏర్పడింది, ఈ ప్రాంతం అర్మేనియా అధీనంలోకి వచ్చింది. 2020 చివరలో, పెద్ద-స్థాయిలో రెండవ నాగోర్నో-కరాబఖ్ యుద్ధం ప్రారంభమై వేలాది మంది ప్రాణనష్టాన్ని కలిగించింది. చివరకు ప్రధానంగా అజర్‌బైజాన్ విజయానికి దారితీసింది. నవంబర్ 10న త్రైపాక్షిక కాల్పుల విరమణ ఒప్పందం ద్వారా యుద్ధ విరమణ ఏర్పడింది, దీని ఫలితంగా అర్మేనియా, ఆర్ట్‌సాఖ్ నాగోర్నో-కరాబాఖ్ పరిసర ప్రాంతాలను అలాగే నాగోర్నో-కరాబాఖ్‌లో మూడింట ఒక వంతును కోల్పోయాయి. 2020 యుద్ధం తర్వాత నాగోర్నో-కరాబాఖ్, అర్మేనియన్-అజర్‌బైజానీ సరిహద్దులో కాల్పుల విరమణ ఉల్లంఘనలు అడపాదడపా ప్రాణనష్టంతో కొనసాగుతున్నాయి.

2020 యుద్ధం నుండి, అజర్‌బైజాన్ తన స్వదేశీ అర్మేనియన్ నివాసితులకు ప్రత్యేక హోదా లేదా స్వయంప్రతిపత్తిని రద్దు చేసింది. బదులుగా అజర్‌బైజాన్‌లో వారు "సమైక్యం" కావాలని పట్టుబట్టింది. అంతర్జాతీయ మధ్యవర్తులు, మానవ హక్కుల సంస్థలు స్థానిక అర్మేనియన్ జనాభాకు స్వయం నిర్ణయాధికారాన్ని నొక్కిచెప్పాయి.   అజర్‌బైజాన్ ప్రెసిడెంట్ ఇల్హామ్ అలియేవ్ వంశపారపంర్య, నియంతృత్వ పాలనలో  ఆర్ట్సాఖ్ అర్మేనియన్లు సురక్షితంగా జీవించగలరని విశ్వసించలేదు. 
## మూలాలు
హెన్లి పాస్ పోర్ట్ ఇండెక్స్ - 2023

లండన్ కు చెందిన ఇమిగ్రేషన్ కన్సల్టెన్సీ సంస్థ 2023  సంవత్సరానికి గాను ' హెన్లి పాస్ పోర్ట్ ఇండెక్స్ ' ను 2023 జూలై 19వ తేదీన విడుదల చేసింది. 227 దేశాల పాస్ పోర్ట్ లతో రూపొందించిన ఈ జాబితాలో ప్రపంచంలో అత్యంత శక్తివంతమైన పాస్ పోర్ట్ కలిగిన దేశంగా సింగపూర్ నిలిచింది.  సింగపూర్ పాస్ పోర్ట్ ఉంటే ఎలాంటి వీసా లేకుండా ప్రపంచవ్యాప్తంగా 193 దేశాల్లో పర్యటించవచ్చు. ఈ జాబితాలో ఫిన్లాండ్, ఫ్రాన్స్, జర్మనీ, ఇటలీ, జపాన్, దక్షిణ కొరియా, స్పెయిన్, స్వీడన్ దేశాలు రెండో స్థానంలో నిలిచాయి. హెన్లి పాస్ పోర్ట్ ఇండెక్స్ - 2023 ప్రకారం ప్రపంచవ్యాప్తంగా శక్తివంతమైన పాస్ పోర్ట్ జాబితాలో భారతదేశం 85 వ స్థానంలో నిలిచింది. 2022 సంవత్సరంతో పోలిస్తే భారతదేశం రెండు స్థానాలు మెరుగుపరుచుకుంది. గత సంవత్సరం 87వ స్థానం నుండి ప్రస్తుతం 85వ స్థానానికి చేరుకుంది.

మూలాలు :

వర్గం:హెన్లి పాస్ పోర్ట్ ఇండెక్స్ - 2023
మహమూద్ హుస్సేన్ (క్రికెటర్)

**మహమూద్ హుస్సేన్** (1932, ఏప్రిల్ 2 - 1991, డిసెంబరు 25) పాకిస్తానీ మాజీ క్రికెటర్. 1950లలో పాకిస్తాన్ కొత్త బాల్ బౌలర్లలో అత్యంత వేగవంతమైన బౌలర్ ఇతడు. 

## జననం
మహమూద్ హుస్సేన్ 1932, ఏప్రిల్ 2న పాకిస్తాన్ లోని లాహోర్ లో జన్మించాడు.

## క్రికెట్ రంగం
1952 నుండి 1962 వరకు 27 టెస్ట్ మ్యాచ్‌లు ఆడాడు. ఫాస్ట్ మీడియం బౌలర్ గా రాణించాడు. టెస్టు మ్యాచ్‌ల్లో 60 వికెట్లు తీశాడు. ఖాన్ మొహమ్మద్ టెస్ట్ క్రికెట్ నుండి రిటైర్ అయిన తర్వాత ఫజల్ మహమూద్‌తో భాగస్వామి అయ్యాడు.

1952-53లో లక్నోలో జరిగిన రెండో టెస్టులో ఆరంగ్రేటం చేశాడు. ఖాన్‌కు గాయం కారణంగా మహమూద్ జట్టులోకి వచ్చాడు. తొలి ఇన్నింగ్స్‌లో 35 పరుగులకు మూడు వికెట్లు (23 ఓవర్లలో) సహా నాలుగు వికెట్లు తీశాడు.

1961లో న్యూ ఢిల్లీలోని ఫిరోజ్‌షా కోట్ల మైదానంలో మరపురాని 35 పరుగులు చేసి, పాకిస్తాన్‌ను ఓటమి నుండి కాపాడాడు.

1978లో ఇంగ్లాండ్‌లో పాకిస్తాన్ జట్టుకు మేనేజర్‌గా ఉన్నాడు.

## మరణం
మహమూద్ హుస్సేన్ 1991, డిసెంబరు 25న లండన్ లో మరణించాడు.

## మూలాలు

## బాహ్య లింకులు
* 

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:1991 మరణాలు
వర్గం:1932 జననాలు
జుల్కర్‌నైన్ (క్రికెటర్)

**జుల్కర్‌నైన్** (జననం 1962, మే 25) పాకిస్తానీ మాజీ క్రికెటర్.

## జననం
జుల్కర్‌నైన్ 1962, మే 25న పాకిస్తాన్ లోని లాహోర్ లో జన్మించాడు.

## క్రికెట్ రంగం
1986 నుండి 1989 వరకు మూడు టెస్ట్ మ్యాచ్‌లు, 16 వన్డే ఇంటర్నేషనల్స్ ఆడాడు. 

## మూలాలు

## బయటి లింకులు
* 
* That's Cricket – Zulqarnain

వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1962 జననాలు
అలీముద్దీన్

**అలీమ్-ఉద్-దిన్** (1930, డిసెంబరు 15 - 2012 జూలై 12) పాకిస్థానీ క్రికెటర్. 1954 - 1962 మధ్యకాలంలో పాకిస్తాన్ తరపున 25 టెస్టులు ఆడాడు. ఇతని పేరు కొన్నిసార్లు **అలీముద్దీన్** అని పిలువబడుతుంది. ఫాస్ట్ స్కోరింగ్ గా, కుడిచేతి ఓపెనింగ్ బ్యాట్స్‌మన్ గా, అప్పుడప్పుడు కుడిచేతి లెగ్ బ్రేక్ బౌలర్ గా రాణించాడు. 12 సంవత్సరాల 73 రోజుల వయస్సు గల ఫస్ట్-క్లాస్ క్రికెట్‌లో కనిపించిన అతి పిన్న వయస్కుడైన ఆటగాడు. అంతర్జాతీయ క్రికెట్‌లో రెండు సెంచరీలు, ఏడు అర్ధసెంచరీలూ 25.37 సగటుతో 1,091 పరుగులు చేశాడు. 1954లో, అతను ఇంగ్లాండ్‌లో పర్యటించిన పాకిస్తానీ జట్టులో సభ్యుడిగా ఉన్నాడు. పాకిస్తాన్ యొక్క మొదటి టెస్ట్ మ్యాచ్ విజయాన్ని నమోదు చేశాడు.

## ఫస్ట్ క్లాస్ కెరీర్
ఇతని కెరీర్‌లో అలీమ్-ఉద్-దిన్ 140 ఫస్ట్-క్లాస్ మ్యాచ్‌లు ఆడాడు. 14 సెంచరీలు, 38 అర్ధసెంచరీలూ 32.77 సగటుతో 7,275 పరుగులు చేశాడు. 40 వికెట్లు కూడా తీశాడు. కేవలం 12 సంవత్సరాల 73 రోజుల వయస్సులో రాజస్థాన్ తరపున అరంగేట్రం చేసాడు, ఫస్ట్-క్లాస్ క్రికెట్ ఆడిన అతి పిన్న వయస్కుడిగా నిలిచాడు. 1942-43లో, రంజీ ట్రోఫీలో తన తొలి మ్యాచ్ ఆడాడు. రెండు ఇన్నింగ్స్‌లలో 13, 27 పరుగులు చేశాడు. 1948లో వెస్ట్ ఇండియన్స్, సింధ్ జట్ల మధ్య జరిగిన మ్యాచ్‌లో పాక్ గడ్డపై అంతర్జాతీయ బౌలర్ వేసిన బంతిని ఎదుర్కొన్న మొదటి పాకిస్తానీ బ్యాట్స్‌మన్ గా నిలిచాడు. పాకిస్తాన్ 1954 ఇంగ్లాండ్ పర్యటనలో మొదటి రెండు మ్యాచ్‌లలో రెండు సెంచరీలతోపాటు 700 కంటే ఎక్కువ పరుగులు చేశాడు. 1961-62 సమయంలో 12 మ్యాచ్‌లలో 51.00 సగటుతో 1,020 పరుగులు చేశాడు. అదే సీజన్‌లో కరాచీకి కెప్టెన్‌గా వ్యవహరించాడు. క్వాయిడ్-ఎ-అజం ట్రోఫీ, అయూబ్ జోనల్ ట్రోఫీలో జట్టును విజయాల వైపు నడిపించాడు. ఫస్ట్-క్లాస్ క్రికెట్‌లో చివరి సీజన్ 1967–68.

## అంతర్జాతీయ కెరీర్
తన కెరీర్‌లో పాకిస్థాన్ తరపున 25 టెస్టు మ్యాచ్‌లు ఆడాడు. అంతర్జాతీయ క్రికెట్‌లో 25.37 సగటుతో 1,091 పరుగులు చేశాడు. రెండు సెంచరీలు, ఏడు అర్ధసెంచరీలు చేశాడు. టెస్ట్ మ్యాచ్‌లలో హనీఫ్ మొహమ్మద్‌తో సమర్థవంతమైన ఓపెనింగ్ భాగస్వామ్యాన్ని నెలకొల్పాడు.

1954 జూన్ లో ఇంగ్లండ్‌పై లార్డ్స్ క్రికెట్ గ్రౌండ్‌లో 19 పరుగులతో తన అంతర్జాతీయ కెరీర్‌ను  ప్రారంభించాడు.  1954-55లో, పాకిస్తాన్ మొదటి స్వదేశంలో జరిగిన టెస్ట్‌లలో భారత్ తో ఆడాడు. 332 పరుగులతో అత్యధిక స్కోరర్‌గా సిరీస్‌ను ముగించాడు. మూడు అర్ధసెంచరీలు చేసాడు. ఐదవ మ్యాచ్‌లో కరాచీలోని నేషనల్ స్టేడియంలో 103 పరుగులు చేసి నాటౌట్ గా నిలిచాడు. ఇది మొదటి అంతర్జాతీయ సెంచరీ.  మైదానంలో అంతర్జాతీయ సెంచరీ చేసిన తొలి బ్యాట్స్‌మెన్‌గా నిలిచాడు.

1962లో ఇంగ్లాండ్‌తో జరిగిన స్వదేశీ సిరీస్‌లో ఐదవ టెస్టులో, నేషనల్ స్టేడియంలో తన కెరీర్‌లో అత్యుత్తమ 109 పరుగులు చేశాడు. ట్రెంట్ బ్రిడ్జ్, నాటింగ్‌హామ్‌లో ఇంగ్లాండ్‌తో తన చివరి మ్యాచ్ ఆడాడు.

## మరణం
అలీమ్-ఉద్-దిన్ 2012 జూలై 12న లండన్, హారోలోని  నార్త్‌విక్ పార్క్ హాస్పిటల్మరణించాడు. గుండె, ఊపిరితిత్తుల వ్యాధులతో బాధపడ్డాడు. కిడ్నీ ఫెయిల్యూర్ కూడా వచ్చి డయాలసిస్ చేయించుకున్నాడు. పాకిస్థాన్ క్రికెట్ బోర్డు (పీసీబీ) అలీం-ఉద్-దిన్ కుటుంబానికి సంతాపం తెలియజేస్తూ, సంతాపాన్ని తెలియజేస్తూ పత్రికా ప్రకటన విడుదల చేసింది.

## కెరీర్ గణాంకాలు

### టెస్టు సెంచరీలు

## మూలాలు

## బాహ్య లింకులు
* Alimuddin at CricketArchive (subscription required)

వర్గం:రాజస్థాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:గుజరాత్ క్రికెట్ క్రీడాకారులు
వర్గం:2012 మరణాలు
వర్గం:1930 జననాలు
జుల్ఫికర్ అహ్మద్ (క్రికెటర్)

**జుల్ఫికర్ అహ్మద్** (జననం 1926, నవంబరు 22 - 2008, అక్టోబరు 3) పాకిస్తానీ మాజీ క్రికెటర్. 1952 నుండి 1956 వరకు తొమ్మిది టెస్ట్ మ్యాచ్‌లు ఆడాడు.

## జననం
జుల్ఫికర్ అహ్మద్ 1926, నవంబరు 22న పాకిస్తాన్ లోని లాహోర్ లో జన్మించాడు. లాహోర్‌లోని ఇస్లామియా కళాశాలలో చదువుకున్నాడు. ఇతని సోదరి షాజాది, పాకిస్థాన్ తొలి టెస్టు క్రికెట్ కెప్టెన్ అబ్దుల్ హఫీజ్ కర్దార్‌ను వివాహం చేసుకుంది.

## క్రికెట్ రంగం
ఆఫ్-స్పిన్ బౌలర్ గా, లేట్-ఆర్డర్ బ్యాట్స్‌మన్ గా రాణించాడు. 1955లో కరాచీలో న్యూజిలాండ్‌తో జరిగిన టెస్ట్ మ్యాచ్‌లో 79 పరుగులకు 11 వికెట్లు తీసుకున్నాడు. 

1952-53లో భారత పర్యటనలో పాకిస్తాన్ మొదటి టెస్ట్ జట్టులోకి వచ్చాడు. 1954లో ఇంగ్లాండ్‌లో పాకిస్తాన్ పర్యటనలోనూ, 1955-56, 1956-57లో వరుసగా న్యూజిలాండ్, ఆస్ట్రేలియాతో జరిగిన స్వదేశీ సిరీస్‌లలో ఎంపికయ్యాడు. మొత్తం తొమ్మిది టెస్టులు ఆడి 200 పరుగులు చేసి 20 వికెట్లు తీశాడు. 1955లో న్యూజిలాండ్‌తో జరిగిన కరాచీ టెస్టులో అహ్మద్ 79 పరుగులకు 11 వికెట్లు తీసుకున్నాడు. 

## మరణం
జుల్ఫికర్ అహ్మద్ తన 81 ఏళ్ళ వయసులో 2008, అక్టోబరు 3న లాహోర్ లో మరణించాడు. 

## మూలాలు

## బాహ్య లింకులు
* 

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:2008 మరణాలు
వర్గం:1926 జననాలు
ఎబ్బు గజాలీ

**మహ్మద్ ఇబ్రహీం జైనుద్దీన్** " **ఎబ్బు** " **గజాలీ** (1924, జూన్ 15 - 2003, ఏప్రిల్ 26) పాకిస్తాన్ వైమానిక దళ అధికారి, క్రికెటర్, క్రికెట్ అడ్మినిస్ట్రేటర్. 1954లో పాకిస్తాన్ తరపున రెండు టెస్టుల్లో ఆడాడు.

## ప్రారంభ జీవితం, కుటుంబం
గజాలీ 1924 జూన్ 15న బ్రిటిష్ ఇండియాలోని బొంబాయిలో ఉర్దూ మాట్లాడే కొంకణి ముస్లిం కుటుంబంలో జన్మించాడు. 1947లో పాకిస్తాన్ ఏర్పడిన తర్వాత అతని కుటుంబం కరాచీకి వలస వచ్చింది.

గజాలీ 1928 ఒలింపిక్స్‌లో ఫీల్డ్ హాకీలో భారతదేశానికి బంగారు పతకాన్ని గెలుచుకున్న ఫిరోజ్ ఖాన్ అల్లుడు, అతని కుమారుడు ఫరూక్ ఫిరోజ్ ఖాన్ పాకిస్తాన్ వైమానిక దళంలో జాయింట్ చీఫ్స్ ఆఫ్ స్టాఫ్ కమిటీ ఛైర్మన్‌గా పనిచేశాడు. ఇతను ఇజాజ్ ఫకీహ్ బంధువు కూడా: అతని సోదరి ఇజాజ్ ఫకీహ్ అత్తగారు.

## కెరీర్
ఘజలీ 1943 నుండి 1956 వరకు భారతదేశం, పాకిస్తాన్‌లలో ఫస్ట్-క్లాస్ క్రికెట్ ఆడాడు. మిడిల్-ఆర్డర్ బ్యాట్స్‌మన్ గా, ఆఫ్-స్పిన్ బౌలర్ గా రాణించాడు. 1953, డిసెంబరులో క్వాయిడ్-ఎ-అజం ట్రోఫీ ప్రారంభ మ్యాచ్ లో కంబైన్డ్ సర్వీసెస్ తరపున కరాచీతో 160, 61 పరుగులు చేయడం ద్వారా తన టాప్ స్కోర్‌ను సాధించాడు. 1955, ఏప్రిల్ లో క్వాయిడ్-ఎ-అజామ్ ట్రోఫీ సెమీ-ఫైనల్‌లో పంజాబ్‌పై కంబైన్డ్ సర్వీసెస్‌కు కెప్టెన్‌గా ఉన్నప్పుడు 28 పరుగులకు 5 వికెట్లు తీసి అతని అత్యుత్తమ బౌలింగ్ గణాంకాలను అందుకున్నాడు.

1954లో పాకిస్తాన్ జట్టుతో కలిసి ఇంగ్లాండ్‌లో పర్యటనలో 28.61 సగటుతో 601 పరుగులు చేశాడు, 39.64 సగటుతో 17 వికెట్లు తీసుకున్నాడు. ఓల్డ్ ట్రాఫోర్డ్‌లో జరిగిన తన రెండవ టెస్ట్‌లో, రెండు గంటల్లోనే ఒక జోడిని అవుట్ చేసాడు, ఇది టెస్ట్ చరిత్రలో అత్యంత వేగవంతమైనది.

క్రికెట్ నుండి విరమణ తరువాత, నిర్వాహకుడిగా మారాడు. 1972-73లో ఆస్ట్రేలియా,  న్యూజిలాండ్‌లలో పాకిస్తాన్ పర్యటనను నిర్వహించాడు. పాకిస్తాన్ వైమానిక దళంలో పనిచేశాడు, వింగ్ కమాండర్ స్థాయికి చేరుకున్నాడు.

## మూలాలు

## బాహ్య లింకులు
* క్రికెట్ ఆర్కైవ్‌లో ఇబ్రహీం గజాలి
* క్రిక్‌ఇన్‌ఫోలో ఎబ్బు గజాలి

వర్గం:ముంబై క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2003 మరణాలు
వర్గం:1924 జననాలు
ఖలీద్ హసన్ (క్రికెటర్)

**ఖలీద్ హసన్** (1937, జూలై 14 - 2013, డిసెంబరు 3) పాకిస్తాన్ మాజీ క్రికెటర్. 1954లో ఒకేఒక్క టెస్ట్ మ్యాచ్‌లో పాకిస్తాన్ జాతీయ జట్టుకు ప్రాతినిధ్యం వహించాడు.

## జననం
ఖలీద్ హసన్ 1937, జూలై 14న పాకిస్తాన్ లోని పెషావర్ లో జన్మించాడు.

## క్రికెట్ రంగం
అరంగేట్రంలో కేవలం 16 సంవత్సరాల 352 రోజుల వయస్సు ఉన్నాడు. ఆ సమయంలో అతి పిన్న వయస్కుడైన టెస్ట్ ఆటగాడిగా, ఒకేఒక్క టెస్ట్ మ్యాచ్ ఆడిన అతి పిన్న వయస్కుడైన ఆటగాడిగా నిలిచాడు. అందులో ఒక ఇన్నింగ్స్‌లో మాత్రమే బౌలింగ్ చేయగలిగాడు. ఖలీద్ కుడిచేతి లెగ్ స్పిన్నర్ గా రాణించాడు. మొత్తం 17 ఫస్ట్-క్లాస్ మ్యాచ్‌లు ఆడాడు. వాటిలో 14 బ్రిటీష్ దీవులలో పాకిస్థాన్ టూర్‌లో వచ్చాయి.

## మరణం
ఖలీద్ హసన్ 2013, డిసెంబరు 3న పాకిస్తాన్, పంజాబ్ లోని, లాహోర్ లో మరణించాడు.

## మూలాలు

## బాహ్య లింకులు
* 

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:2013 మరణాలు
వర్గం:1937 జననాలు
కిసియా నైట్

**కిసియా అకిరా నైట్** (జననం 1992 ఫిబ్రవరి 19) ఒక బార్బాడియన్ క్రికెటర్, ఆమె వికెట్ కీపర్‌గా ఆడుతుంది. 2018 అక్టోబరులో, వెస్టిండీస్‌లో జరిగిన 2018 ICC ఉమెన్స్ వరల్డ్ ట్వంటీ20 టోర్నమెంట్ కోసం వెస్టిండీస్ జట్టులో ఆమె ఎంపికైంది. 2019 జూలైలో, క్రికెట్ వెస్టిండీస్ ఆమెకు 2019–20 సీజన్‌కు ముందు మొదటిసారిగా సెంట్రల్ కాంట్రాక్ట్‌ని అందజేసింది. ఆమె బార్బడోస్, ట్రిన్‌బాగో నైట్ రైడర్స్ తరపున దేశవాళీ క్రికెట్ ఆడుతుంది.

2021 అక్టోబరులో, జింబాబ్వేలో జరిగే 2021 మహిళల క్రికెట్ ప్రపంచ కప్ క్వాలిఫైయర్ టోర్నమెంట్ కోసం వెస్టిండీస్ జట్టులో ఆమె ఎంపికైంది. 2022 ఫిబ్రవరిలో, న్యూజిలాండ్‌లో జరిగే 2022 మహిళల క్రికెట్ ప్రపంచ కప్ కోసం వెస్టిండీస్ జట్టులో ఆమె ఎంపికైంది. 2022 జూలైలో, ఇంగ్లాండ్‌లోని బర్మింగ్‌హామ్‌లో జరిగిన 2022 కామన్వెల్త్ గేమ్స్‌లో క్రికెట్ టోర్నమెంట్ కోసం బార్బడోస్ జట్టులో ఆమె ఎంపికైంది.

## మూలాలు


## బాహ్య లింకులు
* Kycia Knight at CricketArchive (subscription required) (archive)
* Kycia Knight at the Birmingham 2022 Commonwealth Games

వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:వెస్టిండీస్ మహిళా వన్డే అంతర్జాతీయ క్రికెటర్లు
వర్గం:వెస్టిండీస్ మహిళా క్రికెటర్లు
చట్టం, న్యాయశాఖ మంత్రి

**చట్టం, న్యాయ శాఖ మంత్రి** న్యాయ, న్యాయ మంత్రిత్వ శాఖకు అధిపతి, భారత ప్రభుత్వ క్యాబినెట్ మంత్రులలో ఒకరు. 1947-52లో మొదటి నెహ్రూ మంత్రివర్గంలో పనిచేసిన బిఆర్ అంబేద్కర్ స్వతంత్ర భారతదేశానికి మొదటి న్యాయ, న్యాయ మంత్రి. 2023 మే 18న, కిరెన్ రిజిజు స్థానంలో అర్జున్ రామ్ మేఘ్వాల్ లా అండ్ జస్టిస్ మంత్రిత్వ శాఖ సహాయ మంత్రి (స్వతంత్ర బాధ్యత) అయ్యారు.

## వివిధ పేర్లు
1947లో మంత్రిత్వ శాఖ ఏర్పడినప్పటి నుండి, మంత్రిత్వ శాఖ అనేక మార్పులకు గురై వివిధ పేర్లను స్వీకరించింది. మునుపటి న్యాయ, న్యాయ మరియు కంపెనీ వ్యవహారాల మంత్రిత్వ శాఖలోని కంపెనీ వ్యవహారాల విభాగాన్ని వేరు చేసి స్వతంత్ర మంత్రిత్వ శాఖగా మార్చిన తర్వాత, ప్రస్తుత "న్యాయ మంత్రిత్వ శాఖ" జూలై 2002లో స్వీకరించబడింది, దీనిని తరువాత కార్పొరేట్ వ్యవహారాల మంత్రిత్వ శాఖగా పిలిచేవారు.

* 15 ఆగస్టు 1947 – 18 మార్చి 1971: న్యాయ మంత్రి
* 18 మార్చి 1971 – 5 ఫిబ్రవరి 1973: చట్టం మరియు న్యాయ మంత్రి
* 5 ఫిబ్రవరి 1973 – 31 అక్టోబర్ 1984: చట్టం, న్యాయం మరియు కంపెనీ వ్యవహారాల మంత్రి
* 4 నవంబర్ 1984 – 21 జూన్ 1991: చట్టం మరియు న్యాయ మంత్రి
* 21 జూన్ 1991 – 1 జూలై 2002: చట్టం, న్యాయం మరియు కంపెనీ వ్యవహారాల మంత్రి
* 1 జూలై 2002 – ప్రస్తుతం: చట్టం మరియు న్యాయ మంత్రి

## మూలాలు

వర్గం:భారతదేశ కేంద్ర మంత్రులు
వర్గం:భారత ప్రభుత్వ మంత్రుల జాబితాలు
వర్గం:భారత న్యాయ మంత్రులు
నారీ శక్తి వందన్ అధినియమ్

**నారీ శక్తి వందన్‌ అధినియమ్‌** అనేది లోక్‌సభ, రాష్ట్రాల శాసనసభల్లో మహిళలకు 33 శాతం రిజర్వేషన్లు కల్పించేందుకు ఉద్దేశించిన మహిళా రిజర్వేషన్‌ బిల్లు.

నారీ శక్తి వందన్‌ అధినియమ్‌ రాజ్యాంగం (నూట ఇరవై ఎనిమిదవ సవరణ) బిల్లు, 2023కు అధికారిక పేరు. ఈ మహిళా రిజర్వేషన్ బిల్లు 2023 సెప్టెంబరు 19న భారత పార్లమెంటు ప్రత్యేక సమావేశాల సందర్భంగా లోక్‌సభలో ప్రవేశపెట్టబడింది. రాజకీయ పార్టీల మధ్య ఏకాభిప్రాయం లేకపోవడంతో 2010లో ప్రవేశపెట్టిన మహిళా రిజర్వేషన్ బిల్లు 27 ఏళ్లుగా ఆమోదానికి నోచుకోలేదు. అయితే, కొత్త పార్లమెంటు భవనంలో మొదటగా పరిగణించబడిన ఈ బిల్లు 2023 సెప్టెంబరు 20న, లోక్‌సభ బిల్లును 454 అనుకూలంగా, రెండు వ్యతిరేకంగా ఆమోదించింది. రాజ్యసభ 2023 సెప్టెంబరు 21న బిల్లుకు అనుకూలంగా 214 ఓట్లతో ఏకగ్రీవంగా ఆమోదించింది.

మహిళా రిజర్వేషన్ బిల్లు దాదాపు మూడు దశాబ్దాలుగా పెండింగ్ లో ఉండగా నారీ శక్తి వందన్ అధినియమ్ బిల్లు లోక్‌సభ, రాజ్యసభలోనూ ఆమోదం పొందింది. కొత్త పార్లమెంటు భవనంలో ఆమోదం పొందిన తొలి బిల్లుగా నమోదయింది.

పార్లమెంట్‌లో ఆమోదం పొందిన నారీ శక్తి వందన్ అధినియమ్ బిల్లుపై రాష్ట్రపతి ద్రౌపది ముర్ము 2023 సెప్టెంబరు 29న సంతకం చేసింది. ఈ మేరకు కేంద్ర ప్రభుత్వం అదేరోజు గెజిట్ నోటిఫికేషన్ విడుదల చేసింది. దీనికి ముందురోజు రాజ్యాంగ సవరణ బిల్లుపై ఉపరాష్ట్రపతి జగదీప్ ధన్కర్ సంతకం చేసాడు.

## నిబంధనలు
ప్రతిపాదిత చట్టం 33% మహిళా రిజర్వేషన్లను 15 సంవత్సరాల పాటు కొనసాగించాలని నిర్వచించింది. అదనంగా, ఇది షెడ్యూల్డ్ కులాలు, షెడ్యూల్డ్ తెగలకు చెందిన వ్యక్తుల కోసం పార్లమెంటు, శాసనసభలలో మహిళలకు కేటాయించిన రిజర్వ్‌డ్ సీట్లలో కోటా ఏర్పాటు చేయాలని ఆదేశించింది.

## అమలు
కొత్త జనాభా గణనను ప్రచురించి, డీలిమిటేషన్ కసరత్తు పూర్తయిన తర్వాత రిజర్వేషన్ అమలు చేయాలని నిర్వచించారు. ఎన్నికల అనంతరం మహిళా రిజర్వేషన్‌ బిల్లును అమలు చేసేందుకు జనాభా గణన చేపడతామని కేంద్ర హోంమంత్రి అమిత్‌ షా సభలో చెప్పాడు. 2024 భారత సాధారణ ఎన్నికల తర్వాత వచ్చే ప్రభుత్వం త్వరలో డీలిమిటేషన్‌ను చేపడుతుందని, బిల్లు అమలులో జాప్యం జరుగుతుందనే భయాందోళనలను పక్కన పెడుతుందని కూడా ఆయన అన్నాడు. జనాభా పెరుగుదలను ఖచ్చితంగా ప్రతిబింబించే లక్ష్యంతో డిలిమిటేషన్ ప్రక్రియ లోక్‌సభ, రాష్ట్రాల అసెంబ్లీలకు సంబంధించిన నియోజకవర్గాల సరిహద్దుల సవరణను కలిగి ఉంటుంది. పూర్తిగా ఆమోదించడానికి, బిల్లుకు కనీసం 50% రాష్ట్రాల నుండి ఆమోదం అవసరం.

## ఇవీ చదవండి

* మహిళా రిజర్వేషన్ బిల్లు (2010)
* భారతదేశంలో మహిళల రాజకీయ భాగస్వామ్యం

## మూలాలు
వర్గం:రిజర్వేషన్లు
వర్గం:భారతదేశపు చట్టాలు
వర్గం:భారతదేశంలో మహిళల హక్కులు
వర్గం:భారత రాజ్యాంగ సవరణలు
వర్గం:భారతీయ మహిళలు
తెలంగాణ రాష్ట్ర ఎస్సీ, ఎస్టీ కమిషన్

**తెలంగాణ రాష్ట్ర ఎస్సీ, ఎస్టీ కమిషన్** 2018లో రాష్ట్ర ప్రభుత్వం ఏర్పాటు చేసింది. ఇది రాజ్యాంగం పరిధిలో ఎస్సీ, ఎస్టీ కులాలకు నిర్దేశించిన రక్షణ చర్యలను పర్యవేక్షిస్తుంది.

రాష్ట్ర ఎస్సీ, ఎస్టీ కమిషన్‌లో ఒక ఛైర్మన్, 5 మంది సభ్యులు ఉంటారు. వీరిలో ఒక మహిళా సభ్యురాలు ఉంటారు. సభ్యులందరూ ఎస్సీ, ఎస్టీల అభ్యున్నతి కోసం కృషి చేసేవారై ఉండాలి. సభ్యులు, ఛైర్మన్ పదవీకాలం 3 సంవత్సరాలు.

## అధికారాలు - విధులు
#రాజ్యాంగ పరంగా, చట్టపరంగా ఎస్సీ, ఎస్టీ వర్గాల వారికి కల్పించిన సదుపాయాలు, అమలు జరుగుతున్న తీరును విచారించి, నివేదికను గవర్నర్ కు సమర్పిస్తుంది. ఈ నివేదికను గవర్నర్ రాష్ట్ర శాసనసభలో ప్రవేశపెడతారు.
#ఎస్సీ, ఎస్టీ కమిషన్కు సివిల్ కోర్టుకు ఉండే అధికారాలు ఉంటాయి.
# కమిషన్ సమక్షంలో ఉండే ఏదైనా ప్రొసీడింగ్ను ఐపీసీ ప్రకారం జ్యుడీషియల్ ప్రొసీడింగ్ భావించాలి.
#వివిధ ప్రభుత్వ శాఖల నుంచి అవసరమైన సమాచారాన్ని పొందవచ్చు.
## కమిషన్ సభ్యులు
### మొదటి కమిషన్
* **చైర్మన్:** ఎర్రోళ్ల శ్రీనివాస్ (ఎస్సీ మాల, మెదక్‌)
* **సభ్యులు:** బోయిళ్ల విద్యాసాగర్ (సూర్యాపేట జిల్లా), ఎం. రాంబాల్ నాయక్ (ఎస్టీ లంబాడా, రంగారెడ్డి జిల్లా), కుర్సం నీలాదేవి (ఎస్టీ గోండు, ఆదిలాబాద్‌ జిల్లా), సుంకపాక దేవయ్య (హైదరాబాద్), చిలకమర్రి నర్సింహ (రంగారెడ్డి జిల్లా) 

### రెండవ కమిషన్
* **చైర్మన్:** బక్కి వెంకటయ్య (ఎస్సీ మాల, మెదక్‌)
* **సభ్యులు:** కుస్రం నీలాదేవి (ఎస్టీ గోండు, ఆదిలాబాద్‌), రాంబాబు నాయక్‌ (ఎస్టీ లంబాడా, దేవరకొండ), కొంకటి లక్ష్మీనారాయణ (ఎస్సీ మాదిగ, కరీంనగర్‌), జిల్లా శంకర్‌ (ఎస్సీ మాదిగ, నల్లగొండ), రేణికుంట ప్రవీణ్‌ (ఎస్సీ మాదిగ, ఆదిలాబాద్‌) 

## మూలాలు

వర్గం:తెలంగాణ
వర్గం:తెలంగాణ ప్రభుత్వం
వర్గం:తెలంగాణ ప్రభుత్వ సంస్థలు
గాంధీధామ్ శాసనసభ నియోజకవర్గం

**గాంధీధామ్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం కఛ్ జిల్లా, కచ్చ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో గాంధీధామ్ మండలం, అంజర్ మండలం, భచౌ మండలంలోని కడోల్, మన్ఫారా, వామ్కా, మే, ఖరోయి, నెర్, బనియారి, మోర్గార్, అమర్ది, కబ్రౌ, కుంభార్ది, బంధాది, సికర, మేఘ్‌పర్ (కుంజిసర్), కర్మరియా, వోంధాడ, హల్రా, రాంపర్, లఖ్‌పత్, విజ్‌పాస్‌పత్ వోంద్, చోపద్వా, లున్వా, సుఖ్‌పర్, భుజ్‌పర్, చిరై నాని, చిరై మోతీ, ఛదవాడ, సమాఖియారి, పిప్రపతి, భచౌ (ఎం) గ్రామాలు ఉన్నాయి.

## ఎన్నికైన సభ్యులు

## గుజరాత్ అసెంబ్లీ ఎన్నికలు, 2022:గాంధీధామ్

## మూలాలు

వర్గం:గుజరాత్ శాసనసభ నియోజకవర్గాలు
రాపర్ శాసనసభ నియోజకవర్గం

**రాపర్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం కఛ్ జిల్లా, కచ్చ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో రాపర్ మండలం,  భచౌ మండలంలోని ధోలవీర, ఖరోడా, కళ్యాణ్‌పర్, జనన్, రతన్‌పర్, గడదా, అమరపర్, గణేష్‌పర్, బంభంకా, బాపురాయ్, భరుడియా, కంఖోయ్, చోబరి, కకర్వా, కాంత్‌కోట్, నారా, గందౌ, తోరానియా, జడ్సా, అధోయి), పాసా, వసత్వ, శివలఖా, లకాడియా, ఘరానా, రాజన్‌సర్, ఖోడసర్, రాజ్‌తాలి, చంద్రోడి, నరంసారి, కటారియా జునా, కటారియా నవ, లాలియానా, అమలియారా, జాంగి, గాడ్‌పర్, వంధియా, మోద్‌పర్, లఖాపర్, లఖ్ధీర్‌గఢ్ (అలేపర్‌గఢ్) గ్రామాలు ఉన్నాయి.

## ఎన్నికైన సభ్యులు

## గుజరాత్ అసెంబ్లీ ఎన్నికలు, 2022:రాపర్

## గుజరాత్ అసెంబ్లీ ఎన్నికలు, 2017:రాపర్

## మూలాలు

వర్గం:గుజరాత్ శాసనసభ నియోజకవర్గాలు
మోర్బి శాసనసభ నియోజకవర్గం

**మోర్బి శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం మోర్బి జిల్లా, కచ్చ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో మలియా-మియానా మండలం,  మోర్బి మండలంలోని సోఖ్దా, బహదుర్గఢ్, నవ నాగ్దావస్, పిలుడి, రాపర్, అనియారి, జెట్‌పర్, వాఘ్‌పర్, జునా నాగ్‌దావాస్, గుంగాన్, గాలా, సపర్, జస్మత్‌గఢ్, చకంపర్, జింకియాలి, జీవాపర్ చకంపర్, నావా హరికాపర్, కేరళ, కేరళ, నాడి, జునా సదుల్కా, బేలా రంగ్‌పర్, రంగ్‌పర్, సనాలా (తలవియా), టింబ్డి, ధరంపూర్, అమ్రేలి, మహేంద్రనగర్, మాధాపర్, భాడియాద్, మోర్బి (ఎం), త్రాజ్‌పర్ గ్రామాలు ఉన్నాయి.

## ఎన్నికైన సభ్యులు

## గుజరాత్ అసెంబ్లీ ఎన్నికలు, 2022:మోర్బి

## మూలాలు

వర్గం:గుజరాత్ శాసనసభ నియోజకవర్గాలు
అంజర్ శాసనసభ నియోజకవర్గం

**అంజర్ శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం కఛ్ జిల్లా, కచ్చ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో అంజర్ మండలం, భుజ్ మండలంలోని ధ్రాంగ్, లోదై, వంత్రా, ధరంపూర్, జవహర్‌నగర్, లోథియా, మోద్సర్, మోఖానా, దగాలా, నలియేరి టింబో, నడపా, హబే, చప్రేలి, బోలాడి, జికాడి, పైయా, సంగదా టింబో, సర్స్‌పర్, రుద్రాని, నాగూర్, వర్ణోర నానా, రైధన్‌పర్, వర్ణోర మోటా, గల్పదర్, కలి తలావ్డి, మామురా, కనయ్యాబే, ఉఖద్ మోరా, ధనేతి, వద్వారా, పాధర్, లఖోండ్, త్రయా, పురాసర్, గాడో, భుజోడి, కుక్మా, రెల్డి మోతీ, రెల్డి నాని, కందరై,, సాయియద్పర్, వావ్డి, వడ్వా, లేర్, జదురా, రెహా మోత, తరవాడ నానా, తరవాడా మోటా, సక్రై టింబో, హజపర్, హరుడి, రెహా నానా, సనోసర, సపర్ టింబో, భరపర్, బలాదియా, కొట్టా అథమాన, జంబూడి, కొత్త ఉగమన, వర్లీ, నానా, చకర్, బంధరా మోటా, వడ్జర్, జుమ్ఖా, కేరా, ఘోఘ్రా టింబో, పలారా గ్రామాలు ఉన్నాయి.

## ఎన్నికైన సభ్యులు

## గుజరాత్ అసెంబ్లీ ఎన్నికలు, 2022:అంజర్

## గుజరాత్ అసెంబ్లీ ఎన్నికలు, 2017:అంజర్

## మూలాలు

వర్గం:గుజరాత్ శాసనసభ నియోజకవర్గాలు
ఆండిలే ఫెహ్లుక్వాయో

**ఆండిలే లక్కీ ఫెహ్లుక్వాయో** (జననం 1996 మార్చి 3) దక్షిణాఫ్రికా క్రికెట్ ఆటగాడు. అతను ఎడమచేతి వాటం దిగువ వరుస బ్యాటరు, కుడిచేతి ఫాస్ట్-మీడియం బౌలరు. 2016 సెప్టెంబరులో దక్షిణాఫ్రికా తరపున అంతర్జాతీయ క్రికెట్‌లో ప్రవేశించాడు.

## జీవితం తొలి దశలో
ఆండిలే, ఫీల్డ్ హాకీలో డర్బన్‌లోని గ్లెన్‌వుడ్ హై స్కూల్‌కు బర్సరీని గెలుచుకున్నాడు. తన సంరక్షకురాలు రోజ్‌మేరీ డిస్మోర్ అతనికి క్రికెట్‌ను పరిచయం చేసింది. ఆండిలే తల్లి ఆమె ఇంటిలో పనిమనిషిగా చేసేది. 

## ప్రారంభ దేశీయ కెరీర్
2014 జనవరిలో ఆండిలే, 2014 అండర్-19 క్రికెట్ ప్రపంచ కప్ కోసం 15 మందితో కూడిన దక్షిణాఫ్రికా జట్టులో ఎంపికయ్యాడు. 

2015 ఆఫ్రికా T20 కప్ కోసం క్వాజులు-నాటల్ క్రికెట్ జట్టు లోకి ఆండిలేను తీసుకున్నారు.

2017 ఆగస్టులో, T20 గ్లోబల్ లీగ్ మొదటి సీజన్ కోసం జో'బర్గ్ జెయింట్స్ జట్టులో ఆండిలే ఎంపికయ్యాడు.  అయితే, 2017 అక్టోబరులో, క్రికెట్ సౌత్‌ ఆఫ్రికా, ఆ టోర్నమెంటును 2018 నవంబరు కు వాయిదా వేసి, ఆ వెంటనే రద్దు చేసింది.

2018 సెప్టెంబరులో ఆండిలే, 2018 ఆఫ్రికా T20 కప్ కోసం క్వాజులు-నాటల్ జట్టుకు ఎంపికయ్యాడు.  అతను టోర్నమెంటు నాలుగు మ్యాచ్‌లలో పది వికెట్లు తీసుకుని, క్వాజులు-నాటల్ తరఫున అత్యధిక వికెట్లు తీసిన బౌలరుగా నిలిచాడు. 

2018 అక్టోబరులో, ఎంజాన్సీ సూపర్ లీగ్ T20 టోర్నమెంటు మొదటి ఎడిషనులో కేప్ టౌన్ బ్లిట్జ్ జట్టుకు ఆండిలే ఎంపికయ్యాడు.   ఎంజాన్సీ సూపర్ లీగ్ 2019 కోసం డర్బన్ హీట్ జట్టులో చేరాడు. 2021 ఏప్రిల్లో, అతన్ని దక్షిణాఫ్రికాలో 2021–22 క్రికెట్ సీజన్‌కు ముందు క్వాజులు-నాటల్ జట్టులోకి తీసుకున్నారు.

2022 మార్చి 27న, 2021–22 CSA వన్-డే కప్‌లో డివిజన్ వన్‌లో ఆండిలే, 100 నాటౌట్‌తో లిస్టు A క్రికెట్‌లో తన మొదటి సెంచరీ సాధించాడు. 

## అంతర్జాతీయ కెరీర్
2016 సెప్టెంబరులో, ఆస్ట్రేలియాతో జరిగిన సిరీస్ కోసం దక్షిణాఫ్రికా వన్డే ఇంటర్నేషనల్ జట్టుకు ఆండిలే ఎంపికయ్యాడు.  2016 సెప్టెంబరు 25న ఐర్లాండ్‌పై దక్షిణాఫ్రికా తరపున తన వన్‌డే రంగప్రవేశం చేసాడు. 2017 జనవరిలో, అతను శ్రీలంకతో జరిగిన సిరీస్ కోసం దక్షిణాఫ్రికా ట్వంటీ 20 ఇంటర్నేషనల్ (T20I) జట్టులో చేరాడు. 2017 జనవరి 20న శ్రీలంకపై దక్షిణాఫ్రికా తరపున తన T20I రంగప్రవేశం చేసాడు.

2017 జూన్లో ఆండిలే, ఇంగ్లండ్‌తో జరిగిన సిరీస్ కోసం దక్షిణాఫ్రికా టెస్టు జట్టులో ఎంపికయ్యాడు గానీ ఆడలేదు. 2017 సెప్టెంబరులో, బంగ్లాదేశ్‌తో జరిగిన వారి సిరీస్ కోసం దక్షిణాఫ్రికా టెస్టు జట్టుకు ఎంపికయ్యాడు.  అతను 2017 సెప్టెంబరు 28న బంగ్లాదేశ్‌పై దక్షిణాఫ్రికా తరపున టెస్టుల్లో ప్రవేశించాడు.

2019 ఏప్రిల్లో ఆండిలే, 2019 క్రికెట్ ప్రపంచ కప్ దక్షిణాఫ్రికా 15 మంది వ్యక్తుల జట్టులో ఎంపికయ్యాడు. 2019 జూన్ 23న, పాకిస్తాన్‌తో జరిగిన మ్యాచ్‌లో, ఆండిలే తన 50వ వన్‌డే ఆడాడు. ప్రపంచ కప్ తర్వాత, అంతర్జాతీయ క్రికెట్ కౌన్సిల్ (ICC) ఆండిలేను జట్టులో రైజింగ్ స్టార్‌గా పేర్కొంది.

2021 సెప్టెంబరులో, 2021 ICC పురుషుల T20 ప్రపంచ కప్ కోసం దక్షిణాఫ్రికా జట్టులో ఉన్న ముగ్గురు రిజర్వ్ ఆటగాళ్లలో ఆండిలే ఒకడిగా ఎంపికయ్యాడు. 

## మూలాలు

వర్గం:జీవిస్తున్న ప్రజలు
వర్గం:1996 జననాలు
వర్గం:దక్షిణాఫ్రికా క్రికెట్ క్రీడాకారులు
అఘా సాదత్ అలీ

**అఘా సాదత్ అలీ** (1929, జూన్ 21 &#x2013; 1995, అక్టోబరు 25) పాకిస్తానీ మాజీ క్రికెటర్. 1955లో ఒక టెస్ట్ మ్యాచ్ ఆడాడు. 1978లో ఒకేఒక్క వన్డే ఇంటర్నేషనల్‌లో అంపైర్‌గా చేశాడు.

## జననం
అఘా సాదత్ అలీ 1929, జూన్ 21న పాకిస్తాన్ లోని లాహోర్ లో జన్మించాడు. 

## క్రికెట్ రంగం
1948లో పర్యాటక వెస్టిండీస్‌తో, 1949లో కామన్వెల్త్ జట్టుతో ఫస్ట్-క్లాస్- యేతర మ్యాచ్‌లలో ఆడాడు. 1949-50 మధ్య, సిలోన్‌పై పాకిస్తాన్ విశ్వవిద్యాలయాల తరఫున ఫస్ట్-క్లాస్ అరంగేట్రం చేసినప్పుడు, 1961-62లో అతను లాహోర్ బి కెప్టెన్‌గా ఉన్నప్పుడు మొత్తం 17 ఫస్ట్-క్లాస్ మ్యాచ్‌లు ఆడాడు. బ్యాట్స్‌మన్‌గా పరిమిత విజయాన్ని సాధించాడు, కానీ పాకిస్తాన్‌లోని అత్యుత్తమ ఫీల్డర్‌లలో ఒకరిగా పరిగణించబడ్డాడు.

## క్రికెట్ తరువాత
పదవీ విరమణ తర్వాత జాతీయ స్థాయిలో కోచ్ అయ్యాడు. బిసిసిపి సహాయ కార్యదర్శిగా పనిచేశాడు. బిలియర్డ్, స్నూకర్ అసోసియేషన్ ఆఫ్ లాహోర్ అధ్యక్షుడిగా కూడా ఉన్నాడు. ఇతని కొడుకులిద్దరూ ఫస్ట్ క్లాస్ క్రికెట్ ఆడారు.

## మరణం
ఇతను తన 66 సంవత్సరాల వయస్సులో 1995, అక్టోబరు 25న కార్సినోమాటోసిస్‌తో మరణించాడు.

## మూలాలు

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:1995 మరణాలు
వర్గం:1929 జననాలు
మిరాన్ బక్ష్

**మాలిక్ మిరాన్ బక్ష్** (1907, ఏప్రిల్ 20 - 1991, ఫిబ్రవరి 8), పాకిస్తానీ మాజీ క్రికెటర్.  1955లో రెండు టెస్ట్ మ్యాచ్‌లు ఆడాడు. ఇతనిని **మిరాన్ బక్స్** అని కూడా పిలుస్తారు.

## ప్రారంభ జీవితం, కుటుంబం
మీరాన్ బక్ష్ 1907 ఏప్రిల్ 20న బ్రిటిష్ ఇండియాలోని రావల్పిండిలో జన్మించాడు. ఇతని తండ్రి పిండి క్లబ్ గ్రౌండ్‌లో గ్రౌండ్స్‌మెన్ గా పనిచేశాడు.

## క్రికెట్ రంగం
1950లో 43 ఏళ్ళ వయసులో కమాండర్-ఇన్-చీఫ్స్ ఎలెవెన్‌కు ప్రాతినిధ్యం వహిస్తూ ఫస్ట్-క్లాస్ క్రికెట్‌లోకి అరంగేట్రం చేశాడు. ఫస్ట్-క్లాస్ అరంగేట్రం ముందు వెస్టిండీస్, కామన్వెల్త్ క్రికెట్ జట్టుతో రెండు రోజుల మ్యాచ్‌లలో ఆడాడు.

47 సంవత్సరాల 284 రోజుల వయస్సులో లాహోర్‌లో భారత్ తో జరిగిన మ్యాచ్ లో టెస్టు అరంగేట్రం చేసాడు. ఇది ఇతని రెండవ ఫస్ట్-క్లాస్ క్రికెట్ మ్యాచ్ మాత్రమే.

ఇతను పొడవాటి ఆఫ్ స్పిన్నర్ గా రాణించాడు. 1948/49లో పర్యాటక వెస్టిండీస్‌తో జరిగిన రెండు-రోజుల మ్యాచ్‌లో ఐదు వికెట్లు, 1949/50లో కామన్వెల్త్ XI తో జరిగిన మరో రెండు-రోజుల మ్యాచ్‌లో 10 వికెట్లు తీశాడు. సంక్షిప్త టెస్ట్ కెరీర్ ముగిసిన తర్వాత, 1958/59 వరకు పాకిస్తాన్‌లో ఫస్ట్-క్లాస్ క్రికెట్ ఆడటం కొనసాగించాడు. 51 సంవత్సరాల వయస్సులో తన చివరి మ్యాచ్‌లో రావల్పిండి తరపున పెషావర్‌తో ఆడిన మ్యాచ్‌లో నాలుగు వికెట్లు తీశాడు. 1956/57లో ఢాకాలో కంబైన్డ్ సర్వీసెస్ కోసం జరిగిన మ్యాచ్‌లో అత్యుత్తమ బౌలింగ్ గణాంకాలు వచ్చాయి. 15 పరుగులకు 6 వికెట్లు తీసుకున్నాడు. ఈస్ట్ పాకిస్తాన్ వైట్స్‌ను 33 పరుగుల వద్ద అవుట్ చేయడంలో సహాయం చేశాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:1991 మరణాలు
వర్గం:1907 జననాలు
సప్త సాగరాలు దాటి- సైడ్ ఎ

**సప్త సాగరాలు దాటి- సైడ్ ఎ** 2023లో విడుదలైన తెలుగు సినిమా. కన్నడంలో సెప్టెంబర్ 1న 'సప్త సాగర దాచే ఎల్లో' పేరుతో హేమంత్.ఎం.రావు దర్శకత్వంలో విడుదలైన ఈ సినిమాను తెలుగులో సెప్టెంబర్ 22న పీపుల్ మీడియా ఫ్యాక్టరీ బ్యానర్‌పై టీజీ విశ్వప్రసాద్, రక్షిత్ శెట్టి విడుదల చేశారు. రక్షిత్ శెట్టి, రుక్మిణీ వసంత్, పవిత్రా లోకేష్, అచ్యుత్ కుమార్, శరత్ లోహితస్వా ప్రధాన పాత్రల్లో నటించిన ఈ సినిమా ట్రైలర్‌ను సెప్టెంబర్ 19న విడుదల చేశారు. సప్త సాగరాలు దాటి సినిమా థియేటర్లలో సెప్టెంబర్‌ 22న విడుదలై,సెప్టెంబర్‌ 29న  నుండి అమెజాన్ ప్రైమ్ వీడియో ఓటీటీలో విడుదలైంది.

## నటీనటులు

* రక్షిత్ శెట్టి
* రుక్మిణి వసంత్
*చైత్ర జె.ఆచార్
*అచ్యుత్ కుమార్
* పవిత్రా లోకేష్
* అవినాష్
* శరత్ లోహితస్వా
* రమేష్ ఇందిర
* గోపాల్ కృష్ణ దేశ్ పాండే
* అశోక్ శర్మ
* అశ్విన్ హాసన్
* సునీల్ కులకర్ణి
* రాజేష్ ఎస్ రావు
* హవీష్ శ్రీనాథ్

## కథ
మను (రక్షిత్ శెట్టి), ప్రియ (రుక్మిణి వసంత్) ఇద్దరు ప్రేమించుకుంటారు. పెళ్లి చేసుకుని కొత్త జీవితం ప్రారంభించాలని అనుకుంటారు. అయితే ప్రియకు ఒక కోరిక ఉంది, ఆ కోరికను ఎలాగైనా తీర్చాలనుకొని మను తొందరగా జీవితంలో స్థిరపడిపోవచ్చు అన్న ఆశతో ఎవరో చేసిన యాక్సిడెంట్ కేసుని డబ్బుల కోసం చెయ్యని తప్పుకు మను జైలుకు వెళతాడు. కానీ కేసు ఒప్పుకోమని ఇచ్చిన శంకర్ గౌడ (అవినాష్) చనిపోవడంతో ఏం చేయాలో తెలియని పరిస్థితిలో మను, ప్రియా ఉంటారు. కేసు ఇచ్చిన శంకర్ గౌడ చనిపోతే హీరో కేసుని ఎవరు వాదించారు? మను జైలులో ఎలాంటి కష్టాలు పడ్డాడు? ఈ కేసు నుండి మను బయటకి వచ్చాడా? లేదా అనేదే మిగతా సినిమా కథ.

## మూలాలు

## బయటి లింకులు
* 

వర్గం:2023 తెలుగు సినిమాలు
వాలిస్ మాథియాస్

**వాలిస్ మథియాస్** (1935, ఫిబ్రవరి 4 - 1994, సెప్టెంబరు 1) పాకిస్తానీ మాజీ క్రికెటర్. 1955 నుండి 1962 వరకు 21 టెస్ట్ మ్యాచ్‌లు ఆడాడు. పాకిస్తాన్ తరపున ఆడిన మొదటి ముస్లిమేతర క్రికెటర్ గా నిలిచాడు.

## జననం, విద్య
వాలిస్ మథియాస్ 1935, ఫిబ్రవరి 4న పాకిస్తాన్ లోని కరాచీలో జన్మించాడు. కరాచీలోని గోవా కమ్యూనిటీకి చెందినవాడు. జింఖానా క్లబ్‌లోని ఒక పోర్టర్ కుమారుడు. కరాచీలోని సెయింట్ పాట్రిక్స్ హైస్కూల్‌లో చదువుకున్నాడు.

## క్రికెట్ రంగం
మథియాస్ ఒక స్టైలిష్ కుడిచేతి మిడిల్ ఆర్డర్ బ్యాట్స్‌మన్ గా రాణించాడు. టెస్ట్ కెరీర్‌లో మూడు హాఫ్ సెంచరీలు (వెస్టిండీస్‌పై) చేశాడు. 1958-59లో ఢాకాలో వెస్టిండీస్‌తో జరిగిన రెండో టెస్టులో ప్రతి ఇన్నింగ్స్‌లో 64, 45 పరుగులు చేశాడు.

పాకిస్థానీ దేశవాళీ క్రికెట్‌లో అద్భుతమైన స్కోరర్ గా నిలిచాడు. పాకిస్తాన్ కంబైన్డ్ స్కూల్స్ క్రికెట్ టీమ్ తరపున కూడా ఆడాడు. 1962లో ఇంగ్లాండ్ పర్యటన నుండి తిరిగి వచ్చిన తర్వాత, తర్వాతి నాలుగు సంవత్సరాల్లో అతను 13 మ్యాచ్‌లలో 113.08 సగటుతో 1357 పరుగులు చేసాడు. 1965-66లో రైల్వేస్ గ్రీన్స్‌పై కరాచీ బ్లూస్ తరపున 278 పరుగులతో నాటౌట్ గా నిలిచాడు, ఇది అతని కెరీర్-బెస్ట్ స్కోరు. నాలుగు సంవత్సరాల తరువాత అతను కొత్తగా ఏర్పడిన నేషనల్ బ్యాంక్ క్రికెట్ జట్టులో చేరి, మొట్టమొదటి కెప్టెన్ అయ్యాడు, 1976-77 వరకు ఆడాడు. తరువాత జట్టుకు కోచ్‌గా ఉన్నాడు. 146 ఫస్ట్-క్లాస్ మ్యాచ్‌లలో 16 సెంచరీలు, 44.49 సగటుతో 7,520 పరుగులు చేశాడు. టెస్టుల్లో 22 క్యాచ్‌లు 130 పట్టుకున్నాడు.

## మరణం
మథియాస్ తన 59 సంవత్సరాల వయస్సులో 1994, సెప్టెంబరు 1న మెదడు రక్తస్రావంతో మరణించాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:1994 మరణాలు
వర్గం:1935 జననాలు
మైనా నందిని

**మైనా నందిని** (జననం 21 మే 1991) భారతదేశానికి చెందిన సినీ & టెలివిజన్ నటి. ఆమె శరవణన్ మీనచ్చి (సీజన్ 2) లో మైనా రేవతి, చిన్న తంబిలో అలబరై మైనా & అరణ్మనై 3 (2021)లో మైనావతి పాత్రల్లో నటనకుగాను మంచి గుర్తింపు తెచ్చుకుంది. ఆమె 2015లో స్టార్ విజయ్‌లో ప్రసారమైన వంట షో కిచెన్ సూపర్ స్టార్ (సీజన్ 3) విజేతగా, 2022లో బిగ్ బాస్ 6లో కంటెస్టెంట్‌గా పాల్గొని 3వ రన్నరప్‌గా నిలిచింది.
## వివాహం
నందిని 2017లో కార్తికేయ (కార్తిక్)ని ప్రేమ వివాహం చేసుకుంది. అయితే పెళ్లయిన ఆరు నెలలకే దంపతుల మధ్య మనస్పర్థలు రావడంతో కార్తీక్ ఆత్మహత్య చేసుకున్నాడు. ఆమె 2019లో టెలివిజన్ నటుడు & హాస్యనటుడు యోగేశ్వరంను వివాహం చేసుకుంది. వారికీ 2020లో కుమారుడు జన్మించాడు.  
## సినిమాలు

## టెలివిజన్ షోలు

## టెలివిజన్ సీరియల్స్

## మూలాలు

వర్గం:తమిళ సినిమా నటీమణులు
వర్గం:1991 జననాలు
హసీబ్ అహ్సన్

**హసీబ్ అహ్సన్** (1939, జూలై 15 - 2013, మార్చి 8) పాకిస్తానీ మాజీ క్రికెటర్. 1958 - 1962 మధ్యకాలంలో పాకిస్తాన్ తరపున 12 టెస్ట్ మ్యాచ్‌లు ఆడాడు.

## జననం
ఇతను 1939, జూలై 15న ఖైబర్ పఖ్తున్ఖ్వాలోని పెషావర్ లో జన్మించాడు.

## క్రికెట్ రంగం
కుడిచేతి ఆఫ్ స్పిన్నర్ గా రాణించాడు. టెస్ట్ క్రికెట్‌లో 12 టెస్టుల్లో 49.25 సగటుతో 27 వికెట్లు తీశాడు. ఇందులో రెండు ఐదు వికెట్లు కూడా ఉన్నాయి. 1960-61లో బాంబేలో జరిగిన మొదటి టెస్ట్‌లో భారత్ తో జరిగిన మ్యాచ్ లో ఆడాడు. ఫస్ట్ క్లాస్ కెరీర్‌లో, 49 మ్యాచ్‌లు ఆడాడు, 27.71 సగటుతో 142 వికెట్లు తీశాడు. చీఫ్ సెలెక్టర్‌గా, పాకిస్థాన్ జట్టు మేనేజర్‌గా, 1987 క్రికెట్ వరల్డ్ కప్ ఆర్గనైజింగ్ కమిటీ సభ్యుడిగా పనిచేశాడు.

## మరణం
తన 73 సంవత్సరాల వయస్సులో 2013, మార్చి 8న కరాచీలో మరణించాడు.

## మూలాలు

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2013 మరణాలు
వర్గం:1939 జననాలు
కుమారి శ్రీమతి

**కుమారి శ్రీమతి** 2023లో విడుదలైన తెలుగు వెబ్ సిరీస్.  అమెజాన్ ప్రైమ్ సమర్పణలో వైజయంతి మూవీస్, స్వప్న సినిమా బ్యానర్‌లపై స్వప్న నిర్మించిన ఈ వెబ్ సిరీస్‌లో నిత్యామీనన్, నిరుపమ్ పరిటాల, గౌతమి, తిరువీర్ ప్రధాన పాత్రల్లో నటించిన ఈ వెబ్ సిరీస్‌కు గోమఠేష్ ఉపాధ్యాయ దర్శకత్వం వహించాడు. కుమారి శ్రీమతి ట్రైలర్‌ను 2023 సెప్టెంబర్ 22న విడుదల చేసి ఈ వెబ్ సిరీస్‌ను అమెజాన్ ప్రైమ్ వీడియో ఓటీటీలో సెప్టెంబర్ 28 నుండి  తెలుగు, తమిళ, మలయాళం, హిందీ భాషల్లో స్ట్రీమింగ్ కానుంది.
## నటీనటులు

* నిత్యామీనన్ 
* నిరుపమ్ పరిటాల
* గౌతమి
* తిరువీర్
* నరేష్
* తాళ్లూరి రామేశ్వరి
* మురళీ మోహన్
* బాబు మోహన్
* ప్రణీత పట్నాయక్
* ప్రేమ్ సాగర్
* ఇంటూరి వాసు 
* మహేష్ ఆచంట
* రమణ భార్గవ్
* మాధవి లతా 
* రమణి 
* వేణు పొలసాని 
* అక్షర
* మహిక

## సాంకేతిక నిపుణులు
*బ్యానర్: వైజయంతి మూవీస్, స్వప్న సినిమా  
*నిర్మాత: స్వప్న దత్ 
*కథ, దర్శకత్వం: గోమఠేష్ ఉపాధ్యాయ 
* స్క్రీన్‌ప్లే &  మాటలు: శ్రీనివాస్ అవసరాల 
* సినిమాటోగ్రఫీ: మోహన కృష్ణ 
* ఎడిటర్‌: సృజన అడుసుమిల్లి 
* పాటలు: స్టాకాటో, కమ్రాన్
* ప్రొడక్షన్ డిజైనర్‌: లతా నాయుడు

## మూలాలు

## బయటి లింకులు
* 

వర్గం:2023 తెలుగు వెబ్​సిరీస్‌
మహానటులు

**మహానటులు** 2023లో తెలుగులో విడుదలైన **హారర్-కామెడీ** ప్రేమ కథ సినిమా. ఏబీఆర్ ప్రొడక్షన్స్ అండ్ ఏబీఆర్ ఎంటర్ టైన్ మెంట్స్ బ్యానర్స్ పై అనిల్ బోధిరెడ్డి, డాక్టర్ తిరుపతి ఆర్ యర్రంరెడ్డి నిర్మించారు. అభినవ్ మణికంఠ, గోల్డీ నిస్సీ, మ్యాడీ వీజే, పవన్ రమేష్, భరత్ రెడ్డి తదితరులు కీలక పాత్రల్లో నటించారు, ఈ సినిమా 2023 ఆగస్టు 18న ట్రైలర్‌ను విడుదల చేసి, సినిమాను ఆగస్టు 25న వన్ మీడియా ఈటి ప్రైవేట్ లిమిటెడ్ డిస్ట్రిబ్యూషన్ ద్వారా థియేటర్స్ లో విడుదల చేశారు.

## కథ
శ్రీను, TB,, పరదేశి కలిసి ఒక అపార్ట్‌మెంట్‌ని షేర్ చేసుకుని సరదాగా గడిపారు. శ్రీను స్టాండ్-అప్ కమెడియన్ కావాలని కలలు కంటాడు, టిబి ఫిల్మ్ క్రిటిక్ అవ్వాలని, అంతర్జాతీయ మీమ్‌లను ఆస్వాదించాలని కోరుకుంటాడు, పరదేశి రొమాంటిక్ అవకాశాల కోసం ఎల్లప్పుడూ వెతుకుతూ ఉంటాడు. ఒకరోజు శ్రీను మధు అనే అమ్మాయితో మాట్లాడటం మొదలుపెడతాడు. వాళ్లు స్కూల్‌లో క్లాస్‌మేట్స్‌గా ఉన్నారని, అది వాళ్లను మరింత దగ్గర చేస్తుందని గుర్తుచేసుకున్నాడు.

మధు చివరికి శ్రీను అపార్ట్‌మెంట్‌ని సందర్శిస్తాడు. ఆమె వారి కలలకు మద్దతు ఇస్తుంది, వారి లక్ష్యాలను కొనసాగించమని వారిని ప్రోత్సహిస్తుంది. మధు రాకతో వారి జీవితాల్లో సానుకూల మార్పులు వస్తాయి. అయితే, మధు ఒక సంవత్సరం క్రితం చనిపోయిందని తెలుసుకున్న శ్రీను, అతని స్నేహితులు ఆమె దెయ్యం కావచ్చునని ఆందోళన చెందారు. తర్వాత ఏం జరుగుతుందనేది మహానటులు మిగిలిన కథ.

## నటీనటులు

* అభినవ్ మణికంఠ
* గోల్డీ నిస్సీ
* మ్యాడీ వీజే
* పవన్ రమేష్
* భరత్ రెడ్డి

## విడుదల, స్పందన
నిర్మాత పార్ధు రెడ్డికు చెందిన వన్ మీడియా ఈటి ప్రైవేట్ లిమిటెడ్ సిని నిర్మాణ సంస్థ నుండి ఈ సినిమా 2023 ఆగస్టు 25న తెలంగాణ, ఆంధ్రప్రదేశ్ రాష్ట్రాలతోపాటు యుఎస్ఏలో విడుదలయింది. ఈమధ్య చిన్న సినిమా పెద్ద సినిమా అన్న తేడా లేకుండా సరిహద్దులు ఎప్పుడో చెరిపేశారు ప్రేక్షకులు. కథను నమ్ముకొని వచ్చిన సినిమా **మహానటులు, **అభినవ్ మణికంఠ, గోల్డీ నిస్సీ, మ్యాడీ వీజే, పవన్ రమేష్, భరత్ రెడ్డి ప్రధాన పాత్రధారుల నటన కూడా ఆకట్టుకుంది.
## మూలాలు
నైషా ఖన్నా

**నైషా ఖన్నా** (జననం 2006 ఫిబ్రవరి 11) భారతీయ నటి, సోషల్ మీడియా ఇన్‌ఫ్లుయెన్సర్. ప్రధానంగా హిందీ సినిమాలలో నటించే ఆమె బాలనటిగా అరంగేట్రం చేసింది. ఆమె తొలి చిత్రం బ్రదర్స్ (2015) కాగా బార్ బార్ దేఖో (2016), కహానీ2, ఫిరంగి (2017), హిచ్కీ (2018), లవ్‌యాత్రి (2018), టోర్బాజ్ (2020) వంటి మరెన్నో చిత్రాలలో పలు పాత్రలు పోషించింది. సెప్టెంబరు 2023లో వచ్చిన జానే జాన్‌ చిత్రంలోనూ ఆమె నటించింది.

ఇక ఆమె టెలీవిజన్ ధారావాహిక ఉత్తరన్ లో కెరీర్ మొదలుపెట్టింది. కహానీ 2: దుర్గా రాణి సింగ్ లో మిన్నీ పాత్రతో ఆమె ప్రసిద్ధిచెందింది. మైండ్ ది మల్హోత్రాస్, *బటర్‌ఫ్లైస్,* మిషన్ ఓవర్ మార్స్*,* దస్తాన్-ఇ-మొహబ్బత్: సలీం అనార్కలి వంటి టీవీ కార్యక్రమాలలోనూ నటించింది.

## మూలాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ మోడల్స్
వర్గం:2006 జననాలు
వర్గం:భారతీయ సినిమా బాలనటులు
షెర్నాజ్ పటేల్

**షెర్నాజ్ పటేల్** భారతదేశానికి చెందిన సినిమా & థియేటర్ నటి. ఆమె 1984లో *ది డైరీ ఆఫ్ అన్నే ఫ్రాంక్‌తో థియేటర్‌ రంగంలోకి అడుగుపెట్టి, 1993లో రాహుల్ డా కున్హా & రజిత్ కపూర్‌లతో కలిసి ముంబైలో RAGE థియేటర్ గ్రూప్‌ను ఏర్పాటు చేసింది.  షెర్నాజ్ పటేల్ ముంబైలోని ఆంగ్ల భాషా థియేటర్ బ్లాక్ (2005) & గుజారిష్ (2010) నాటకల్లోని పాత్రలకుగాను మంచి గుర్తింపు తెచ్చుకుంది.  *
## సినిమాలు

* *ఖండాన్* (1985)
* *జనమ్* (1986)
* *[[బ్లాక్ (2005 సినిమా)|బ్లాక్]]* (2005)
* *హోమ్ డెలివరీ* (2005)
* *ఫామిలీ — టైస్ ఆఫ్ బ్లడ్* (2006)
* *హమ్కో దీవానా కర్ గయే* (2006)
* *దమ్ కాటా* (2007)
* *బిగ్ బ్రదర్* (2007)
* *ధన్ ధనా ధన్ గోల్* (2007)
* *లిటిల్ జిజౌ* (2009)
* *ప్రెసిడెంట్ ఈజ్ కమింగ్* (2009)
* *కల్పవృక్షము*
* *హమ్ తుమ్ ఔర్ ఘోస్ట్* (2010)
* *లమ్హా* (2010)
* *గుజారిష్* (2010)
* *ఓ మరియా* (2010)
* *ఐ ఆమ్* (2011)
* *రాక్‌స్టార్* (2011)
* *ప్రేమ, ముడతలు లేని* (2012)
* *తలాష్* (2012) - ఫ్రెన్నీ
* *గాంధీ ఆఫ్ ది మంత్* (2012) *పోస్ట్ ప్రొడక్షన్*
* *కల్పవృక్ష* (2012)
* *ఆత్మ* (2013)
* *జాన్ డే* (2013)
* *గాంధీ ఆఫ్ ది మంత్* (2014)
* *రాయ్* (2015)
* *[[అజార్|అజహర్]]* (2016)
* *ది బ్లాక్ క్యాట్* (2017)

## టెలివిజన్

## యానిమేటెడ్ సినిమాలు

## మూలాలు

## బయటి లింకులు
* 

వర్గం:హిందీ సినిమా నటీమణులు
ఆర్.ఎస్. వాసురెడ్డి

**రామన్నగారి శ్రీనివాసురెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 1984 నుండి 1989 వరకు రామాయంపేట ఎమ్మెల్యేగా పని చేశాడు.
## రాజకీయ జీవితం
రామన్నగారి శ్రీనివాసురెడ్డి 1971లో చేగుంట ఉప సర్పంచ్‌గా తన రాజకీయ జీవితాన్ని ప్రారంభించి రెడ్డిపల్లి పీఏసీఎస్‌ చైర్మన్‌గా ఏకగ్రీవంగా ఎన్నికయ్యాడు. ఆయన 1985లో జరిగిన శాసనసభ ఎన్నికల్లో బీజేపీ, టీడీపీ పొత్తులో భాగంగా బీజేపీ నుంచి రామాయంపేట నియోజకవర్గం ఎమ్మెల్యేగా పోటీ చేసే అవకాశం రావడంతో ఆయన బీజేపీ అభ్యర్థిగా పోటీ చేసి గెలిచి 1984 నుంచి 1989 వరకు ఎమ్మెల్యేగా పని చేశాడు. ఆయన ఆ తరువాత తెలంగాణ రాష్ట్ర సమితిలో చేరి మెదక్‌ జిల్లా కన్వీనర్‌గా పని చేశాడు.

## మరణం
ఆర్‌ఎస్‌ వాసురెడ్డి (80) అనారోగ్యంతో బాధపడుతూ 2023 సెప్టెంబర్ 21న మరణించాడు. ఆయనకు భార్య పద్మ, కూతుళ్లు వసంత, జయంతి, కుమారుడు చంద్రశేఖర్‌రెడ్డి ఉన్నారు.

## మూలాలు
ధోల్కా శాసనసభ నియోజకవర్గం

**ధోల్కా శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం అహ్మదాబాద్ జిల్లా, ఖేడా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో ధోల్కా మండలం, బావ్లా మండలంలోని కవిత, రసం, రూపల్, సల్జాడ, జువల్ రూపవతి, జెక్డా, చియాడ, సకోదర, ధన్వాడ, భాయిలా, కళ్యాణగఢ్, భంసర, గంగాడ్, రోహిక, బగోదర, గుండనపర, మేమర్, ధింగ్డ గ్రామాలు ఉన్నాయి.

## ఎన్నికైన సభ్యులు

* 2007 - కంజిభాయ్ తల్పడ, భారత జాతీయ కాంగ్రెస్
* 2012 - భూపేంద్రసింగ్ చూడాసమా, భారతీయ జనతా పార్టీ
* 2017 - భూపేంద్రసింగ్ చూడాసమా, భారతీయ జనతా పార్టీ
* 2022 - కిరీట్ సింహ్ సర్దార్ సంగ్ దాబి,   భారతీయ జనతా పార్టీ

## మూలాలు

వర్గం:గుజరాత్ శాసనసభ నియోజకవర్గాలు